cyanic-selkie/wikianc huggingface dataset:
ესთერ ლედერბერგი
ადრეული წლები
ციმერმა ბრონქსში ევანდერის ბავშვთა საშუალო სკოლა 1938 წელს, 15 წლის ასაკში დაამთავრა. სტიპენდიის მოპოვების შემდეგ ნიუ-იორკ-სითის ჰანთერის კოლეჯში დაიწყო სწავლა. კოლეჯში ციმერს ფრანგულის ან ლიტერატურის სწავლა სურდა, მაგრამ მოგვიანებით ბიოქიმიის შესწავლა გადაწყვიტა, მიუხედავად მისი პედაგოგების რეკომენდაციისა, რომ ქალს მეცნიერებაში კარიერის შექმნა გაუჭირდებოდა. ნიუ-იორკის ბოტანიკურ ბაღში მკვლევარ ასისტენტად მუშაობდა და Neurospora crassa-ის კვლევაში იყო ჩართული ბოტანიკოს ბერნარდ ოგილვი დოდჯთან ერთად. ბაკალავრის ხარისხი გენეტიკაში მიიღო 1942 წელს, 19 წლის ასაკში.
ჰანთერის კოლეჯის დამთავრების შემდეგ ციმერი ვოშინგტონის კარნეგის ინსტიტუტში ალექსანდრე ჰოლანდერის მკვლევარ ასისტენტად მუშაობდა და გენეტიკაში პირველი ნაშრომიც გამოაქვეყნა. 1944 წელს სტენფორდის უნივერსიტეტის წევრი გახდა, სადაც ჯორჯ ბიდლთან და ედუარდ ტეიტემთან ასისტენტად მუშაობდა. მოგვიანებით კალიფორნიაში გაემგზავრა და სტენფორდის უნივერსიტეტის ჰოპკინზის საზღვაო სადგურში საზაფხულო სწავლების შემდეგ გენეტიკის სამაგისტრო პროგრამაზე ჩაირიცხა. 1946 წელს სტენფორდის უნივერსიტეტში მაგისტრის ხარისხი მიიღო. იმავე წელს ჯოშუა ლედერბერგზე იქორწინა, რომელიც იმ დროისთვის იელის უნივერსიტეტში ტეიტემის სტუდენტი იყო. ლედერბერგი იელის ოსბორნის ბოტანიკურ ლაბორატიაში გადავიდა, შემდეგ კი უისკონსინის უნივერსიტეტში, სადაც მისი ქმარი პროფესორად მუშაობდა. უისკონსინის უნივერსიტეტში დოქტორის ხარისხი რ. ა. ბრინკის ხელმძღვანელობით 1950 წელს მიიღო.
მიკრობიოლოგია და გენეტიკა
1950-იანი წლების დიდი ნაწილი ლედერბერგმა უისკონსინის უნივერსიტეტში გაატარა. აქ მან ლამბდა ფაგი აღმოაჩინა, ტრანსდუქციასა და ლამბდა ფაგის ლიზოგენურ პროცესს შორის ურთიერთკავშირის შესახებ ადრეული კვლევები ჩაატარა, ლუიჯი ლუკა კავალი-სფორცასთან ერთად F-პლაზმიდი აღმოაჩინა (საბოლოოდ გამოქვეყნდა ჯოშუა ლედერბერგთან ერთად), პირველმა დანერგა რეპლიკის მეთოდი (ჯოშუა ლედერბერგთან ერთად) და სპეციალიზებული ტრანსდუქციის გენეტიკური მექანიზმები აღმოაჩინა. ლედერბერგის აღმოჩენებმა საფუძველი ჩაუყარა გენეტიკაში სამომავლო კვლევებს მეოცე საუკუნის მეორე ნახევარში. მისი ღვაწლის გამო ბაქტერიული გენეტიკის პიონერად მიიჩნევა. 1956 წელს ბაქტერიული გენეტიკის ფუნდამენტური კვლევებისთვის ესთერ და ჯოშუა ლედერბერგები ილინოისის ბაქტერიოლოგთა საზოგადოებამ პასტერის მედლით დააჯილდოვა.
სხვა ინტერესები
ესთერ ლედერბერგი მუსიკის მოტრფიალე იყო და შუა საუკუნეების, რენესანსისა და ბაროკოს მუსიკას ორიგინალურ ინსტრუმენტებზე უკრავდა. იგი ბლოკფლეიტაზე უკრავდა და 1962 წელს Mid-Peninsula Recorder Orchestra დააარსა, რომელშიც XIII საუკუნიდან დღემდე შექმნილ კომპოზიციებს უკრავდნენ.
ლედერბერგს ჩარლზ დიკენსისა და ჯეინ ოსტინის ნაწარმოებები უყვარდა. გაწევრიანებული იყო საზოგადოებებში: პალო ალტოს დიკენსის საზოგადოება და ჯეინ ოსტინის საზოგადოება, რომლებიც ამ ორი ავტორის შემოქმედების კვლევას ისახავს მიზნად.
პირადი ცხოვრება
1946 წელს იგი ჯოშუა ლედერბერგზე დაქორწინდა. წყვილი 1968 წელს განქორწინდა. 1989 წელს იგი მეთიუ საიმონს შეხვდა, ინჟინერს, რომელიც მის მსგავსად ადრეული მუსიკით იყო გატაცებული. ისინი 1993 წელს დაქორწინდნენ და სიცოცხლის ბოლომდე ერთად იყვნენ.
ესთერ ლედერბერგი 2006 წლის 11 ნოემბერს სტენფორდში, კალიფორნია, გარდაიცვალა, პნევმონიითა და გულის შეტევით, 83 წლის ასაკში.
სქოლიო
კატეგორია:დაბადებული 18 დეკემბერიკატეგორია:დაბადებული 1922კატეგორია:გარდაცვლილი 11 ნოემბერიკატეგორია:გარდაცვლილი 2006კატეგორია:ამერიკელი მიკრობიოლოგებიკატეგორია:ამერიკელი ქალი ბიოლოგებიკატეგორია:ქალი მიკრობიოლოგები
გროსმაისტერი
გროსმაისტერი — სოფო არდიას დეტექტიური ჟანრის წიგნი, რომელიც გამოიცა 2017 წელს. მწერალი მასში აღწერს ისტორიას, ერთ ჭკვიან მანიპულატორ ბიჭზე, რომელიც სხვებით თამაშობდა და თავისი მიზნის მისაღწევად არაფერს იშურებდა. ის ყველაზე ცნობილი იყო იმ დროს, ყველაზე პოპულარული… მაგრამ სინამდვილეში მას მაინც არავინ იცნობდა. ეს წიგნი მწერლის, სოფო არდიას, პირველი ბესტესელი გახდა. 2018 და 2021 წელს წიგნი ბიბლუსის 10 ყველაზე გაყიდვად ბესტსელერ წიგნს შორის მოხვდა.
სქოლიო
კატეგორია:წიგნები კატეგორია:დეტექტივი კატეგორია:2017 წლის წიგნები კატეგორია:თანამედროვე ლიტერატურა
ბელა-კრუსი
ბელა-კრუსი (Bela Cruz) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს.
2010 წლის მონაცემებით, მოსახლეობა 30 873 ადამიანს შეადგენდა. ფართობი 841.718 კმ²-ია. მოსახლეობის სიმჭიდროვე 36.68 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
ხოსე მარია ლინარესი
ხოსე მარია ლინარესი (José María Linares, დ. 10 ივლისი, 1808, პოტოსი, ბოლივია — გ. 23 ოქტომბერი, 1861, ვალპარაისო, ჩილე) — ბოლივიელი პოლიტიკოსი, ბოლივიის პრეზიდენტი 1857-1861 წწ. თანამდებობა დაიკავა 1857 წლის 9 სექტემბერს. დატოვა – 1861 წლის 14 იანვარს.
წყაროები
კატეგორია:ბოლივიის პრეზიდენტები კატეგორია:დაბადებული 10 ივლისი კატეგორია:დაბადებული 1808 კატეგორია:გარდაცვლილი 23 ოქტომბერი კატეგორია:გარდაცვლილი 1861
უეინ ბრიჯი
უეინ ბრიჯი (Wayne Bridge; დ. 5 აგვისტო, 1980, საუთჰემპტონი) — ინგლისელი ფეხბურთელი, პოზიციით მარცხენა მცველი. კარიერის დიდი ნაწილი გაატარა საფეხბურთო კლუბ „ჩელსიში“ 2003-2009 წლებში. ასპარეზობდა ინგლისის ეროვნული ნაკრებში.
რესურსები ინტერნეტში
კატეგორია:დაბადებული 5 აგვისტო კატეგორია:დაბადებული 1980 კატეგორია:ინგლისელი ფეხბურთელები კატეგორია:პრემიერ ლიგის ფეხბურთელები კატეგორია:ჩელსის ფეხბურთელები კატეგორია:ინგლისის ეროვნული საფეხბურთო ნაკრების ფეხბურთელები კატეგორია:2004 წლის ევროპის საფეხბურთო ჩემპიონატის ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:2002 წლის მსოფლიო საფეხბურთო ჩემპიონატის ფეხბურთელები
Camponotus robecchii troglodytes
Camponotus robecchii troglodytes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
ხალხთა დიდი გადასახლება
thumb|290px|ჰუნების შემოსვლა ცენტრალურ ევროპაში და გერმანული ტომების გადასახლება ხალხათა დიდი გადასახლება — პირობითი სახელი ხალხის მასობრივი გადასახლებებისა რომის იმპერიის პერიფერიებიდან მის ტერიტორიაზე, IV-VII საუკუნეებში. ეს გადასახლება შეიძლება განვიხილოთ, როგორც ნაწილი გლობალური მიგრაციის პერიოდისა, რომელიც 8 საუკუნეს გაგრძელდა. რომის იმპერიის ბირთვი, რომელიც მოიცავდა იტალიას, გალიასა და ესპანეთს, სადაც გადასახლებული გერმანელების მასა მიემართებოდა, V საუკუნეში უკვე მჭიდროდ იყო დასახლებული გარომაელებული კელტებით. ამიტომ ხალხთა გადასახლებებს თან სდევდა კულტურული, ენობრივი და რელიგიური კონფლიქტები. ამ გადასახლებაში გერმანელების გარდა აქტიურად მონაწილეობდნენ სლავური ხალხები, თურქული, ირანული და ფინურ-უნგრული ტომები.
გერმანელების გადასახლება რომის იმპერიის ტერიტორიაზე
გერმანელი ტომების გადაადგილება დროდადრო ახლდებოდა. II საუკუნის დასასრულსა და III საუკუნის დასაწყისში მოძრაობა დაიწყეს აღმოსავლეთ გერმანულმა ტომებმა - გუთებმა, ბურგუნდებმა, ვანდალებმა. უშუალოდ გუთების გადაადგილების უახლოესი შედეგი იყო მარკომანთა ომი (165-180 წწ.), გუთები ჩრდილო-დასავლეთ ევროპიდან გამოემართნენ  და II-III საუკუნეების მიჯნაზე შავიზღვისპირეთის სტეპებში დასახლდნენ; მოგვიანებით ისინი განცალკევდნენ ოსტგუთებად და ვესტგუთებად. III საუკუნეში რომის იმპერიის საზღვრებში შეიჭრნენ დასავლეთ გერმანული ტომები - ალემანები და ფრანკები. ალემანები თავს ესხმოდნენ გალიას. 261 წელს მათ დაიკავეს რომაული პროვინცია რეცია და იტალიაში შევიდნენ. ფრანკები 258-260 წლებში შეიჭრნენ გალიაში. III საუკუნის ბოლოს რომაელებმა დატოვეს გალია, მას გუთები დაეპატრონენ.
ჰუნების შემოსევა
IV საუკუნის 70-იანი წლებიდან ჰუნების, სარმატების, ალემანებისა და სხვა ტომების აქტივიზაციასთან დაკავშირებით ტომთა გადაადგილებანი კიდევ უფრო ინტენსიური გახდა. სწორედ ჰუნების გადაადგილებას უკავშირდება ხალხთა დიდი გადაადგილების დაწყება. 375 წელს გერმანულ ტომებს თავს დაესხნენ ჰუნები. ჰუნები თურქულ-მონღოლური ტომები იყვნენ, რომლებიც ცენტრალურ აზიაში სახლობდნენ. ისინი შეუდარებელი მხედრები იყვნენ და კარგი შეიარაღებაც ჰქონდათ. ჭენებისას ნებისმიერი მდგომარეობიდან შეეძლოთ ისრის სროლა.
მათ გაანადგურეს ჰერმანარიხის კავშირი, დაიმორჩილეს ოსტგუთების დიდი ნაწილი და დასავლეთისაკენ გაემართნენ. ჰუნებისაგან შევიწროებულმა ვესტგუთებმა 376 წელს დასასახლებლად მიიღეს რომაული პროვინცია - მეზია-ბულგარეთის ტერიტორია. რომის მთავრობამ ვესტგუთები (დაახლ 1 მლნ კაცი) ფედერატობის საფუძველზე შეიფარა. 378 წელს ვესტგუთები აუჯანყდნენ რომს და ადრიანოპოლის ბრძოლაში 378 წელს გაანადგურეს იმპერატორ ვალენტის ჯარი.
ბარბაროსული სახელმწიფოების ჩამოყალიბება
ალარიხ I-ის ხელმძღვანელობით 410 წელს ვესტგუთებმა აიღეს და გაძარცვეს რომი. რიგი გადაადგილების შემდეგ ისინი გადავიდნენ სამხრეთ-დასავლეთ გალიაში (შემდეგ კი ესპანეთში), სადაც 413 წელს დააარსეს ტულუზის სამეფო. ეს იყო პირველი ბარბაროსული სამეფო დასავლეთ რომის იმპერიის ტერიტორიაზე, რომელიც რომმა ოფიციალურად ცნო 419 წელს. V საუკუნის შუა წლებში დასავლეთ რომის იმპერიის დიდი ნაწილი დაიპყრეს სხვადასხვა ტომებმა (უმთავრესად გერმანელებმა) და თითოეულმა საფუძველი ჩაუყარა თავის სახელმწიფოს. ფრანკებმა V საუკუნის დასასრულს დასაბამი მისცეს გალიაში ფრანკთა სახელმწიფოს. ანგლები, საქსები და იუტები კი რომაელების მიერ დატოვებულ (407 წელი) ბრიტანეთში გადასახლდნენ და საფუძველი ჩაუყარეს შვიდმეფობას ანუ ჰეპტარქიას. ამავე პერიოდში ჰუნები დამკვიდრდნენ პანონიაში, აქედან კი ატილას (განაგებდა 434-453 წწ.) მეთაურობით ისინი გალიისაკენ დაიძრნენ, სადაც კატალაუნის ბრძოლაში 451 წელს დამარცხდნენ რომაელების, ვესტგუთების, ფრანკებისა და ბურგუნდების გაერთიანებულ ჯართან. 455 წელს ვანდალებმა აიღეს და გაძარცვეს რომი. ბარბაროსმა ტომებმა ოდოაკრის წინამძღოლობით 476 წელს საბოლოოდ მოუღეს ბოლო დასავლეთ რომის იმპერიას. 568 წელს ლანგობარდები შეიჭრნენ ჩრდილოეთ და შუა იტალიაში, სადაც აღმოცენდა ლანგობარდების სახელმწიფო.
სლავური ტომები
ხალხთა დიდ გადასახლებაში მნიშვნელოვანი როლი ითამაშეს სლავური მოდგმის ტომებმაც, რომლებიც VI-VII საუკუნეებში მასობრივად იჭრებოდნენ აღმოსავლეთ რომის იმპერიის ტერიტორიაზე. VII საუკუნის შუა წლებში სლავები დასახლდნენ ბალკანეთის ნახევარკუნძულის თითქმის მთელ ტერიტორიაზე.
ვანდალები
ვანდალები - გერმანული ტომები, რომლებმაც ორივე კონტინენტი (ევრაზია და აფრიკა) მოიარეს. ისინი სკანდინავიის ნახევარკუნძულსა და ბალტიის ზღვის აღმოსავლეთ სანაპიროზე ცხოვრობდნენ. მათ აღმოსავლეთიდან ჰუნებს გამოქცეულ ალანებთან გაერთიანების შემდეგ დასავლეთისკენ იწყეს მიგრაცია, გაიარეს გალია და გადავიდნენ თანამედროვე ესპანეთის ტერიტორიაზე. აქ მათ თავიანთი ბარბაროსული სამეფოც შექმნეს, რომელსაც შემდგომ ვესტგუთები დაესხნენ თავს და აქ დამკვიდრებული ალანები და ვანდალები გააძევეს, რომლებმაც ამჯერად გიბრალტარის სრუტის გავლით აფრიკის კონტინენტზე გადავიდნენ და აქ არსებული რომის აფრიკული პროვინციები დაიკავეს. ისინი რომის იმპერიის შინაომებშიც იღებდნენ მონაწილეობას. ვანდალთა სამეფომ არც ჩრდილოეთ აფრიკაში იარსება დიდხანს. იგი VI საუკუნის 30-იან წლებში ბიზანტიამ გაანადგურა და საკუთარ ტერიტორიას შეუერთა.
შედეგები
ხალხთა დიდი გადასახლების უახლოესი შედეგები იყო მონათმფლობელური წყობილების დამხობა ხმელთაშუაზღვისპირეთის ვრცელ ტერიტორიაზე. თავის მხრივ მონათმფლობელურ წყობილებასთან შეხებამ დააჩქარა გვაროვნული წყობილების დაშლა ბარბაროსებში და ყველაფერმა ამან ერთად ხელი შეუწყო ფეოდალური წყობილების განვითარებას.
ლიტერატურა
კატეგორია:ევროპის ისტორია კატეგორია:ისტორიოგრაფია *
სულების სახლი
სულების სახლი (La casa de los espíritus) — ისაბელ ალიენდეს სადებიუტო რომანი. 1982 წელს ბუენოს-აირესში გამოქვეყნებამდე, ტექსტი არაერთი ესპანურენოვანმა გამომცემლობამ დაიწუნა. რომანი გამოსვლისთანავე ბესტსელერად იქცა და კრიტიკული აღიარებაც მოიპოვა. „სულების სახლი“ 1982 წელს ჩილეში წლის საუკეთესო რომანად გამოცხადა, მისთვის მწერალმა ეროვნული ლიტერატურული პრემია Panorama Literario მიიღო. ნაწარმოები ოცზე მეტ ენაზეა თარგმნილი.
რომანის დაწერის იდეა ალიენდეს მაშინ დაებადა, როცა შეიტყო, რომ მისი ასი წლის ბაბუა სიკვდილის პირას იმყოფებოდა. მან ბებიას სულიერად გასამხნევებლად წერილი დაუწერა, რომელიც „სულების სახლისთვის“ დაწერილი პირველი ტექსტი გახდა.
რომანი XX საუკუნეში ჩილეში მომხდარი ისტორიული და სოციალური ძვრების ფონზე ტრუებას ოჯახის ოთხი თაობის შესახებ მოგვითხრობს, რომლის წევრებიც ზებუნებრივი ნიჭით არიან დაჯილდოებულნი. ტექსტი ნაწილობრივ ავტობიოგრაფიულია, რამდენადაც მისი პერსონაჟების პროტოტიპებად მწერლის ოჯახის წევრები გვევლინებიან, მათ შორის ჩილეს პრეზიდენტი სალვადორ ალიენდე.
„სულების სახლში“ მრავლად ვხვდებით მაგიური რეალიზმის დეტალებს. მასზე დიდი გავლენა მოახდინა გაბრიელ გარსია მარკესის რომანმა „მარტოობის ასი წელიწადი“.
1993 წელს რომანის კინოადაპტაცია შედგა, რომელშიც მთავარ როლებს ჯერემი აირონსი, მერილ სტრიპი, ვაინონა რაიდერი, გლენ კლოუზი და ანტონიო ბანდერასი ასრულებენ.
სქოლიო
კატეგორია:ესპანურენოვანი რომანები კატეგორია:1982 წლის რომანები
მაჩალის კანტონი
მაჩალა (Machala) — კანტონი ეკვადორში, ელ-ოროს პროვინციაში. ადმინისტრაციული ცენტრია ქალაქი მაჩალა. 2001 წლის აღწერის მონაცემებით მოსახლეობა 217 696 ადამიანს შეადგენდა.
სქოლიო
კატეგორია:ელ-ოროს პროვინციის კანტონები
NGC 7466
NGC 7466 — გალაქტიკა პეგასის თანავარსკვლავედში. აღმოჩენის თარიღია 1873 წლის 20 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ოლივერ უოლკოტი
ოლივერ უოლკოტ უმცროსი (Oliver Wolcott; დ. 11 იანვარი, 1760 — გ. 1 ივნისი, 1833) — აშშ-ის ხაზინის მდივანი 1795–1800 წლებში, კონექტიკუტის გუბერნატორი 1817–1827 წლებში.
დაიბადა კონექტიკუტში, ქალაქ ლიჩფილდში, 1778 წელს დაამთავრა იელის უნივერსიტეტი.
1795 წელს დაინიშნა აშშ-ის ხაზინის მდივნად, ალეგზანდერ ჰამილტონის ადგილზე, მაგრამ 1800 წელს გადადგა საზოგადოების მხრიდან უარყოფითი დამოკიდებულების გამო. პრესამ ის დაადანაშაულა აშშ-ის სახელმწიფო დეპარტამენტის შენობაში ხანძრის გაჩენაში.
1803–1815 წლებში უოლკოტი კერძო ბიზნესით იყო დაკავებული ქალაქ ნიუ-იორკში, შემდგომში დაბრუნდა ლიჩფილდში. 1817 წელს აირჩიეს გუბერნატორად, მან 10 წელი დაჰყო ამ პოსტზე. მისი მმართველობის პერიოდში კონექტიკუტის შტატის ეკონომიკა შესამჩნევად განვითარდა.
ოლივერ უოლკოტი გარდაიცვალა ნიუ-იორკში. დაკრძალულია ლიჩფილდში.
რესურსები ინტერნეტში
კატეგორია:დაბადებული 11 იანვარი კატეგორია:დაბადებული 1760 კატეგორია:გარდაცვლილი 1 ივნისი კატეგორია:გარდაცვლილი 1833 კატეგორია:აშშ-ის ხაზინის მდივნები კატეგორია:კონექტიკუტის გუბერნატორები
სურამის წმინდა გიორგის ეკლესია
მინი|250პქ|წმინდა გიორგის ტაძარი სურამის ციხიდან სურამის წმინდა გიორგის ტაძარი — დაბა სურამში, თბილისი-ქუთაისის საავტომობილო გზის მარცხენა მხარეს მდებარე ტაძარი. თარიღდება XVIII-XIX საუკუნეებით. 1968 წელს გაუკეთდა რესტავრაცია.
ეკლესია ჯვარ-გუმბათოვანი ნაგებობაა (11,5 X 17,2 მეტრი), რომელსაც დასავლეთით სამრეკლო ეკვრის. ნაგებია აგურითა და ნატეხი ქვით. შესასვლელი სამხრეთით და დასავლეთითაა. შიდა ჯვაროვანი სივრცე იქმნება ცენტრალური გუმბათქვეშა კვადრატიდან ოთხივე მხრივ გამოწვდილი მკლავებით. აღმოსავლეთის მკლავი დასრულებულია ნახევარწრიული ღრმა აფსიდითა და ბემით. დანარჩენი მკლავები ოთკუთხაა. სამხრეთისა და ჩრდილოეთის მკლავები მოკლეა, დასავლეთისა შედარებით გრძელი. აფსიდის ღერძზე ერთი მაღალი სარკმელია, რომლის გვერდებზე თითო თაღოვანი ნიშია. საკურთხევლის ბაქანი შემაღლებულია და ბემის საზღვრებს სცილდება. საკურთხევლის ცენტრში სატრაპეზო ქვა დგას. საკურთხევლის ჩრდილოეთით და სამხრეთით სათავსებია (სამკვეთლო და სადიაკვნე). ეკლესიის გრძივ კედლებში გაჭრილია ორ-ორი სარკმელი, ხოლო გუმბათის ყელში 12 დიდი თაღოვანი სარკმელია. გუმბათი ბემის შვერილებსა და დასავლეთის ორ თავისუფლად მდგომ ბოძზე დაყრდნობილ ნახევარწრიულ თაღებზეა აღმართული. ეკლესიის ინტერიერი მოხატულია. ტაძრის სამრეკლო ოთხსართულიანია. შესასვლელი დასავლეთიდანაა, ეკლესიის კარის ღერძზე. ბოლო სართული პირამიდული სახურავით დასრულებული, თაღებით გახსნილი რვაწახნაგა ფანჩატურია, რომლის გუმბათის წყობაში გადებულია ზარების ჩამოსაკიდი ხის ძელები. სამრეკლოს ქვიშაქვის პროფილირებული ლავგარდანი აქვს.
რესურსები ინტერნეტში
კატეგორია:ხაშურის მუნიციპალიტეტის ტაძრები კატეგორია:წმინდა გიორგის სახელობის ეკლესიები კატეგორია:სურამი
Camponotus robecchii robecchii
Camponotus robecchii robecchii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ნიღდეს პროვინცია
ნიღდეს პროვინცია (Niğde ili) — პროვინცია (ილი) თურქეთში, ცენტრალური ანატოლიის რეგიონის სამხრეთ  ნაწილში. ადმინისტრაციული ცენტრი – ქალაქი ნიღდე. მოიცავს 6 რაიონს.
გეოგრაფია
პროვინციას ესაზღვრება კაისერის, ადანის,  მერსინის,  კონიის, აქსარაისა და ნევშეჰირის პროვინციები.
მოსახლეობა
მოსახლეობა 331 ათ. კაცი (2007), უდიდესი ქალაქია: ნიღდე.
სქოლიო
კატეგორია:თურქეთის პროვინციები
კრონშტაინი
კრონშტაინი (გერმ. Kragstein) — არქიტექტურაში, კედლის შვერილი, რომელიც მეტწილად პროფილირებულია (შემკულია დეკორატიული ხვიებითა და სხვა). გამოყენებულია აივნების ან ძლიერ გადმოშვერილი ლავგარდანების საყრდენად.
ლიტერატურა
კატეგორია:არქიტექტურული ელემენტები
დისნომია (თანამგზავრი)
მინი|დისნომია (მარცხნივ) და ერისი (ცენტრში) დისნომია (ოფიციალურად  (136199) Eris I Dysnomia; ბერძნ. Δυσνομία – თვითნებობა) — ჩვენს მზის სისტემაში შემავალი ჯუჯა პლანეტა ერისის დღესდღეობით ცნობილი ერთადერთი მთვარე. აღმოაჩინა მაიკ ბრაუნმა 2005 წლის 10 სექტემბერს. რადიუსი 75 კმ, დიამეტრი 150 კმ. სახელი ეწოდა ძველ ბერძნულ მითოლოგიაში ქაოსის, ბრძოლისა და განხეთქილების ქალღმერთის, ერისის ქალიშვილის, დისნომიას სახელის მიხედვით.
რესურსები ინტერნეტში
კატეგორია:ტრანსნეპტუნური ობიექტები
ქარადროსი
ქარადროსი (Χάραδρος) — მდინარე საბერძნეთში. გაედინება აქაიის ტერიტორიაზე. სათავე აქვს პანაქაიკოს ქედზე. სიგრძე დაახლოებით 25 კმ. მიედინება ჩრდილო-დასავლეთ მიმართულებით ვიწრო და ტყიან ხეობაში. ერთვის იონიის ზღვის პატრაიკოსის ყურეს. გადმოცემით, ამ მდინარის წყალს ჰქონდა საოცარი თვისება: დედალი ცხოველები, რომლებიც გაზაფხულზე მასთან მოდიოდნენ წყალსასმელად შობდნენ მამრობით შთამომავლობას.
Nada Surf
Nada Surf — ამერიკული ალტერნატიული როკ-ჯგუფი. ჩამოყალიბდა 1992 წელს, ნიუ იორკში. მასში შედიან: მეთიუ კოუსი (გიტარა, ვოკალი), აირა ელიოტი (დასარტყმელი საკრავები, ბეკ-ვოკალი) და დანიელ ლორკა (ბასი, ბეკ-ვოკალი). ჯგუფი ცნობილი გახდა სიმღერით „Popular“, რომელიც გამოვიდა 1996 წელს.
რესურსები ინტერნეტში
კატეგორია:1990-იანი წლების მუსიკალური ჯგუფები კატეგორია:ამერიკული ალტერნატიული როკ-ჯგუფები კატეგორია:1992 წელს ჩამოყალიბებული ჯგუფები
Camponotus robecchii rhodesianus
Camponotus robecchii rhodesianus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
ბილეფილდი
ბილეფილდი (Bielefeld) — დამოუკიდებელი ქალაქი გერმანიაში, ჩრდილოეთ რაინ-ვესტფალიის მხარეში, აღმოსავლეთ ვესტფალია-ლიპეს რეგიონში. 2010 წლის მონაცემებით, მისი მოსახლეობა 323 270 ადამიანს შეადგენს.
ქალაქის ისტორიული ცენტრი ტევტობურგის ტყის ჩრდილოეთით მდებარეობს, მაგრამ თანამედროვე ბილეფილდი ასევე აერთიანებს გორაკებს გადაღმა მდებარე პატარა ქალაქებს.
ბილეფილდში განთავსებულია საერთაშორისო არენაზე მოთამაშე მნიშვნელოვანი რაოდენობის კომპანიები, რომელთა შორისაა Dr. Oetker, Gildemeister, Schüco. ასევე ფუნქციონირებს უნივერსიტეტი.
რესურსები ინტერნეტში
კატეგორია:გერმანიის ქალაქები
შარლ ოგიუსტენ კულონი
შარლ ოგიუსტენ კულონი (Charles-Augustin de Coulomb; დ. 14 ივნისი, 1736 — გ. 23 აგვისტო, 1806) — ფრანგი ფიზიკოსი, პარიზის მეცნიერებათა აკადემიის წევრი (1781). კულონის მშობლები იყვნენ ანრი კულონი და კატრინ ბაჟე. 1761 წელს დაამთავრა სამეფო საინჟინრო სასწავლებელი. მომდევნო 20 წლის განმავლობაში სხვადასხვა ადგილას საინჟინრო საქმიანობას ეწეოდა. თუმცა, ამასთან ერთად, აწარმოებდა მნიშვნელოვან კვლევებს.
მეცნიერული მიღწევები
კულონმა შეისწავლა დამუხტული სხეულების ურთიერთქმედება რაოდენობრივად. მან გამოიყენა გრეხითი სასწორი. გრეხითი სასწორი შედგებოდა დრეკადი მავთულისაგან, რომელზეც დამაგრებული იყო მინის ღერო. ღეროს ერთ ბოლოზე დაამაგრა ანწლის ბურთულა, მეორეზე — საპირწონე. კიდევ ერთი ანწლის ბურთულა უძრავად მოათავსა სასწორის სახურავზე. როდესაც ორ ბურთულას მიანიჭა ერთსახელიანი მუხტები, მათ ერთმანეთი განიზიდეს. მავთული შემობრუნდა გარკვეული კუთხით. ამ კუთხის მიხედვით განსაზღვრა ბურთულებს შორის ურთიერთქმედების ძალა. ცდების შედეგად დაადგინა კანონი, რომელსაც კულონის კანონი უწოდეს და რომელიც საოცრად ჰგავს მსოფლიო მიზიდულობის კანონს. დამუხტული სხეულების დამუხტვის ხარისხის დასახასიათებლად შემოიღეს ახალი ფიზიკური სიდიდე ელექტრული მუხტი და აღნიშნეს q ასოთი. შემდგომში მუხტის საზომ ერთეულს კულონი უწოდეს. კულონის კანონი ასე გამოითქმის: ვაკუუმში ორ წერტილოვან მუხტს შორის მოქმედი ძალა პირდაპირპროპორციულია მუხტების მოდულთა ნამრავლისა და უკუპროპორციულია მათ შორის მანძილის კვადრატისა.
სადაც q1 და q2 ელექტრული მუხტია, ხოლო k პროპორციულობის კოეფიციენტი. ამ კანონს უწოდეს ელექტროსტატიკის ძირითადი კანონი. ელექტროსტატიკა ელექტროდინამიკის ნაწილია, რომელიც შეისწავლის უძრავი მუხტების ურთიერთქმედებას. ხახუნით დაელექტროების დროს მკვლევარებს დიდხანს არ შეუმჩნევიათ, რომ ელექტროვდებოდა ორივე სხეული, ამასთან საწინააღმდეგო მუხტით. როგორც კი ეს მოვლენა შეამჩნიეს, ცხადი გახდა, რომ დაელექტროება ეს მუხტის წარმოქმნა კი არა, მათი გაყოფა იყო. სიდიდით ტოლი და საწინააღმდეგო მუხტით დამუხტული სხეულები ერთმანეთთან შეხებისას კარგავენ მიზიდვის უნარს. ამ დროს მუხტი კი არ ქრება, არამედ ნეიტრალდება, ე.ი. თითოეულ სხეულზე დადებითი და უარყოფითი მუხტების რაოდენობა ტოლი ხდება. პირველმა ცდებმა აჩვენეს, რომ ზოგიერთ სხეულებს კარგად გადააქვთ ელექტრული მუხტი, ზოგიერთს კი სრულებით არა. ამიტომ ნივთიერებები გაყვეს გამტარებად და არაგამტარებად ანუ იზოლატორებად. შემდგომში ელექტრული მუხტის მიმართულ გადაადგილებას გამტარში ელექტრული დენი უწოდეს.
სქოლიო
კატეგორია:ფრანგი ფიზიკოსები
My Girls
My Girls — პირველი სინგლი Animal Collective-ის ალბომიდან Merriweather Post Pavilion, გამოსული 2009 წლის 23 მარტს Domino Records-ზე მხოლოდ პრომო CD-ს სახით. 2007-2008 წლების ტურების დროს სიმღერა ცნობილი იყო სახელით House.
ტექსტი
My Girls ეხება Panda Bear-ის მეუღლეს და შვილს. მან აუხსნა ჟურნალ Clash-ს, რომ სიმღერის ტექსტი იყო მისი სურვილის შესახებ, რომ ჰქონოდა საკუთარი სახლი და უსაფრთხო გარემო შეექმნა თავისი ოჯახისთვის და ძვირფასი მისთვის ადამიანებისთვის.
შეფასება
Taken by Trees-მა ჩაწერა სიმღერის საკუთარი ვერსია სახელით My Boys, რომელიც შევიდა მის მეორე სტუდიურ ალბომში East of Eden.
ვიდეო
სიმღერის ვიდეოში ჩანს ჯგუფის სამი წევრი, რომლებიც ასრულებენ სიმღერას სემპლერებსა და სინთეზატორებზე. ანიმაცია შექმნა ჯონ ვერმილიამ, რომლის ილუსტრაციებიც გამოყენებულია Animal Crack Box-ის გაფორმებაში. ჯგუფის წევრებს მხოლოდ პირები უჩანთ, დანარჩენი სხეული სხვადასხვა ფერის აქვთ, ბოლოს მწვანეები ხდებიან და დნებიან.
სქოლიო
კატეგორია:2009 წლის სინგლები კატეგორია:Animal Collective-ის სიმღერები
კროსბრიდინგი
კროსბრიდინგი (ინგლ. crossbriiding < cross „შეჯვარება“ და „მოშენება“) — ჯიშთშორის შეჯვარება. სასოფლო-სამეურნეო საცდელ (ლაბორატორია) ცხოველთა მოშენების მეთოდი, რომელსაც საფუძვლად უდევს სხვადასხვა ჯიშის ცხოველთა შეჯვარება.
ლიტერატურა
კატეგორია:სოფლის მეურნეობა
გრონინგენის პროვინცია
გრონინგენის პროვინცია (Groningen) — პროვინცია ჩრდიოლოეთ-აღმოსავლეთ ნიდერლანდებში. სამხრეთით ესაზღვრება დრენთეს პროვინცია, დასავლეთით ფრისლანდია, ჩრდილოეთით ვადენზეე, ხოლო აღმოსავლეთით გერმანიის მხარე — ქვემო საქსონია. პროვინციის დედაქალაქი და უდიდესი ქალაქია გრონინგენი. 2006 წლის აღწერის მონაცემებით გრონინგენის პროვინციის მოსახლეობა უდრიდა 574,042 ადამიანს. გადაკვეთილია მრავალრიცხოვანი არხებითა და პატარა მდინარეებით. ეკუთვნის ფრიზის კუნძულებში შემავალი პატარა კუნძული როტიუმეროგი.
ადრეული პერიოდში გრონინგენი უწყვეტ კონფლიქტურ ურთიერთობაში იმყოფებოდა გარემომცველ რეგიონში არსებულ დასახლებულ პუნქტთან — ომელანდენთან. მოგვიანებით გრონინგენი რეგიონში მოწინავე ქალაქი გახდა, თუმცა უთანხმოება მათ შორის არ შემწყდარა. 1579 წელს ომელანდენი გაერთიანდა უტრეხტის უნიაში და ჩაება ესპანეთის წინააღმდეგ ბრძოლაში, ხოლო გრონინგენი რჩებოდა ესპანეთის მმართველობის ქვეშ. 1594 წლის შემდეგ აღნიშნული ორი დასახლებული პუნქტი ერთ რესპუბლიკად გაერთიანდა, ხოლო 1795 წელს შეერწყნენ ერთ პროვინციად.
პროვინციის ჩრდილოეთი ნაწილის ზედაპირი ბრტყელია და აგებულია ზღვიური წარმოშობის თიხებით. განვითარებულია სოფლის მეურნეობა; მოჰყავთ ხორბალი, ქერი, შვრია, კარტოფილი, შაქრის ჭარხალი, ზეთოვანი კულტურები. პროვინციის სამხრეთ-აღმოსავლეთ ნაწილში XVI საუკუნის ბოლომდე განვითარებული იყო მძლავრი ტორფნარები. მელიორაციის შედეგად მიწები ათვისებულ იქნა სასოფლო-სამეურნეო მიზნებში. მიწის ინტენსიური დამუშავება ქმნის ჩალის ნარჩენებს, რომლებსაც ადგილობივ ქარხნებში იყენებენ. პროვინციის სამხრეთ-დასავლეთი ტერიტორია აგებულია ქვიშაქვებით, რომელზედაც განვითარებულია შერეული სასოფლო-სამეურნეო საქმიანობა და მსხვილი რქოსანი საქონლის მოშინაურება. პროვინციის სხვადასხვა რაიონში პუპულარულია საცხენოსნო სპორტი.
მარკაბელის კანტონი
მარკაბელი (Marcabelí) — კანტონი ეკვადორში, ელ-ოროს პროვინციაში. ადმინისტრაციული ცენტრია ქალაქი მარკაბელი. 2001 წლის აღწერის მონაცემებით მოსახლეობა 4 930 ადამიანს შეადგენდა.
სქოლიო
კატეგორია:ელ-ოროს პროვინციის კანტონები
ცირკონი
ცირკონი — აქცესორი მინერალი, ამიტომ ის ფართოდაა გავრცელებული თითქმის ყველა გენეტური ჯგუფის ქანებში—განსაკუთრებით ტუტე ნეფელინიან სიენიტებსა და გრანიტულ პეგმატიტებში, შედარებით იშვიათად ფუძე, საშუალო და ულტრაფუძე ქანებში. ცირკონი წარმოადგენს მაგმის ადრეული კრისტალიზაციის ერთ-ერთ პროდუქტს. ქმნის ჩანართებს ბიოტიტში, პიროქსენებში და სხვ. როგორც აქცესორი მინერალი მონაწილეობს მეტამორფულ და დანალექ ქანებშიც.
NGC 7467
NGC 7467 — გალაქტიკა პეგასის თანავარსკვლავედში. აღმოჩენის თარიღია 1864 წლის 23 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
Camponotus robecchii dispar
Camponotus robecchii dispar — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ხოსე მარია აჩა
რესურსები ინტერნეტში
კატეგორია:ბოლივიის პრეზიდენტები კატეგორია:დაბადებული 8 ივლისი კატეგორია:დაბადებული 1810 კატეგორია:გარდაცვლილი 29 იანვარი კატეგორია:გარდაცვლილი 1868
სახილე
სახილე — ნედლი ხილის შესანახი შენობა. პროდუქციის კარგად შენახვისათვის საჭიროა, რომ სახილეში იყოს სათანადო ტემპერატურა, ჰაერის ტენიანობა, აგრეთვე ჟანგბადისა და ნახშირორჟანგის გარკვეული თანაფარდობა. ხილის შენახვის ტემპერატურულ რეჟიმს ქმნიან ბუნებრივი გაცივებით (ცივი ჰაერით) ან სამაცივრო დანადგარებით. ჰაერის განსაზღვრული ტენიანობის შესაქმნელად იყენებენ ხელოვნურ კმადატენიანებას. სახილეში აირების საჭირო შედგენილობას აღწევენ ნაყოფთა ფიზიკურ აქტივობით ან აირთა ნარევის მიწოდებით. არსებობს ერთი სახის ნაყოფის შესანახი და უნივერსალური სახილე ხილის შენახვის ხანგრძლივობის მიხედვით განასხვავებენ საზაფხულო (ხილეულის ტრანსპორტირების წინ მოკლევადიანი შესანახი), საზამთრო (ხილის ხანგრძლივად შესანახი) და კომბინირებულ სახილეებს.
სახილე შეიძლება იყოს ჰერმეტულ და არაჰერმეტულ კამერებიანი. სახილის ასაგებად იყენებენ ასაწყობ რკინაბეტონს და ადგილობრიც სამშენებლო მასალებს (აგური, ქვაყორე და სხვა).
ლიტერატურა
კატეგორია:შენობა-ნაგებობები კატეგორია:მებაღეობა
კამოსინი
კამოსინი (Camocim) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს.
2010 წლის მონაცემებით, მოსახლეობა 60 163 ადამიანს შეადგენდა. ფართობი 1 123.937 კმ²-ია. მოსახლეობის სიმჭიდროვე 53.53 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
აპენინის მთები
აპენინის მთები ან აპენინები (Ἀπέννινα Ὄρη; Appenninus ან Apenninus Mons; Appennini) — მთის მასივი აპენინის ნახევარკუნძულზე, გადაჭიმულია ნახევარკუნძულის გასწვრივ, მთელ სიგრძეზე, 1 200 კმ-ზე და ასევე მოიცავს მის პარალელურად მდებარე შედარებით პატარა მთაგრეხილებს. ჩრდილოეთით, ქალაქ ალტარესთან ის უერთდება ლიგურიის ალპებს. სამხრეთ-დასავლეთით კი მთავრდება ნახევარკუნძულის წვერზე მდებარე სანაპირო ქალაქ რეჯო-დი-კალაბრიასთან. 2000 წელს, იტალიის გარემოს სამინისტრომ, აპენინების პარკის ევროპული პროექტის რეკომენდაციის საფუძველზე აპენინების სისტემის ახლებური განსაზღვრება დაამკვიდრა და ის გააგრძელა ჩრდილოეთ სიცილიის მთებამდე, რის შედეგადაც მასივის სიგრძე 1 500 კმ-მდე გაიზარდა. სისტემა იღებს რკალის ფორმას, რომელიც შემოიწერება ლიგურიის ზღვის აღმოსავლეთ სანაპიროდან ტირენიის ზღვის აღმოსავლეთ სანაპირომდე.
სახელი აპენინები მომდინარეობს კელტური სიტყვა "Penn"-ისგან, რაც „მთას, მწვერვალს“ ნიშნავს. სახელწოდება A-penn-inus სავარაუდოდ ძვ. წ. IV საუკუნეში ან უფრო ადრე, ჩრდილოეთ იტალიაში კელტების მბრძანებლობისას დამკვიდრდა. თავდაპირველად ის მხოლოდ მთების ჩრდილოეთ ნაწილს აღნიშნავდა.
ამ მთებისგან ეწოდა სახელი აპენინის ნახევარკუნძულს, რომელიც იტალიის ძირითად ნაწილს აყალიბებს. მთები თითქმის მთლიანად მწვანეა, მიუხედავად ამისა, უმაღლესი მწვერვალი კორნო-გრანდე ნაწილობრივ დაფარულია მყინვარ კალდერონეთი, რომელიც ევროპის ყველაზე სამხრეთით მდებარე და აპენინების ერთადერთი მყინვარია. მან 1794 წლიდან უკან დახევა დაიწყო. მთების სამხრეთი ნაწილი ნახევრად-მშრალია (სემი-არიდული). აღმოსავლეთი მწვერვალები ციცაბოდ ეშვება ადრიატიკის ზღვაზე, მაშინ როდესაც დასავლეთი მწვერვალები ავითარებს მთისწინეთს, სადაც განლაგებულია ნახევარკუნძულოვანი იტალიის ქალაქთა უმრავლესობა.
აპენინები სამ ნაწილად იყოფა: ჩრდილოეთი (Appennino settentrionale), ცენტრალური (Appennino centrale) და სამხრეთი (Appennino meridionale).
მთებში მიიკლაკნება მრავალი საფეხმავლო გზა. მათ შორის აღსანანიშნავია ევროპის საფეხმავლო ბილიკი E1, რომელიც ჩრდილოეთ ევროპაში იწყება და კვეთს ჩრდილოეთ და ცენტრალურ აპენინებსაც.
სქოლიო
კატეგორია:იტალიის ქედები
…Nothing Like the Sun
Nothing Like the Sun (ვერაფერი შეედრება მზეს) — ინგლისელი მუსიკოს სტინგის მეორე სოლო ალბომი. გამოიცა 1987 წელს. მისი სახელწოდება მომდინარეობს უილიამ შექსპირის #130 სონეტის სტრიქონიდან (My mistress' eyes are nothing like the sun), რომელიც აგრეთვე გამოყენებულია სიმღერაში Sister Moon.
ჩაწერა
ალბომის ჩაწერა სტინგს შთააგონა დედის გარდაცვალებამ (1986), რამაც თავისი კვალი დატოვა რამდენიმე სიმღერაზე და მისმა მონაწილეობამ ტურნეში A Conspiracy of Hope (საერთაშორისო ამნისტიის მიერ მოწყობილ ტურნეში). ამ ტურნემ სტინგი მოახვედრა ლათინურ ამერიკაში, სადაც მთავრობის რეპრესიები მძვინვარებდა.They Dance Alone (Cueca Solo) სწორედ ამ ხალხს, კონკრეტულად კი აუგუსტო პინოჩეტის რეჟიმის მსხვერპლებს ეძღვნება. რამდენიმე სიმღერაში დაუკრა The Police-ის გიტარისტმა ენდი სამერსმა. Englishman in New York ეძღვნება ჰომოსექსუალ მწერალსა და მსახიობს კუენტინ კრისპს. მასში კვლავ გრძელდება მუსიკოსის წინა ალბომში გაჟღერებული ჯაზის ელემენტების აქტიური გამოყენება. ალბომში შეტანილია სტინგის ერთ-ერთი ცნობილი ჰიტი We'll Be Together (რომელიც თავად მუსიკოსს ნაკლებად მოსწონს). აქ ასევე არის Little Wing, ჯიმი ჰენდრიქსის ერთ-ერთი ცნობილი სიმღერა ახლებური შესრულებით. საერთო ჯამში, ალბომის გაყიდული ასლების რაოდენობამ 2 მილიონზე მეტი შეადგინა.
ალბომის გამოსვლის შემდეგ აგრეთვე ჩაიწერა ესპანურ ენოვანი მინი-ალბომი Nada Como el Sol, რომელშიც გამოყენებული იყო Nothing Like the Sun-ის რამდენიმე სიმღერა. ამ ალბომზე სტინგმა იმღერა ესპანურ და პორტუგალიურ ენებზე.
სიმღერების სია
ყველა სიმღერის ავტორია სტინგი, გარდა აღნიშნულისა:
სერტიფიცირებები
}
სქოლიო
კატეგორია:სტინგის ალბომები კატეგორია:1987 წლის ალბომები კატეგორია:A&M Records-ის ალბომები კატეგორია:ალბომები ჰიუ პეჯემის პროდიუსერობით
აქსარაის პროვინცია
აქსარაის პროვინცია (Aksaray ili) — პროვინცია (ილი) ცენტრალურ თურქეთში, ცენტრალური ანატოლიის რეგიონში. ადმინისტრაციული ცენტრი – ქალაქი აქსარაი. მოიცავს 7 რაიონს.
გეოგრაფია
პროვინციას აღმოსავლეთით ესაზღვრება ნევშეჰირისა და ნიგდეს, ჩრდილოეთით – ანკარისა და ქირშეჰირის, დასავლეთით და სამხრეთით – კონიის  პროვინციები. აქსარაის ტერიტორია წარმოადგენს ისტორიულ-გეოგრაფიული პროვინციის კაპადოკიის ნაწილს.
პროვინციის ჩრდილო-დასავლეთით მდებარეობს მარილიანი ტბა თუზი.
მოსახლეობა
მოსახლეობა 425 ათ. ადამიანი (2007), უდიდესი ქალაქია:აქსარაი (130 ათ.კაცი, 2000).
სქოლიო
კატეგორია:თურქეთის პროვინციები
ლედი შალოტიდან (უოტერჰაუსი)
ლედი შალოტიდან (The Lady of Shalott) 一 მეცხრამეტე საუკუნეში მოღვაწე პრერაფაელისტი ინგლისელი მხატვრის, ჯონ უილიამ უოტერჰაუსის 1888 წლის ნახატი. ნახატი ცნობილი ინგლისელი პოეტის, ალფრედ ტენისონის ამავე სახელწოდების მქონე პოემითაა შთაგონებული. აღსანიშნავია,რომ ტენისონის პოეზია დიდი პოპულარობით სარგებლობდა პრერაფაელისტებში, რომელთა რიგის ხელოვანსაც განეკუთვნებოდა თავად უოტერჰაუსიც. უოტერჰაუსმა ტენისონის პოემის პროტაგონისტს კიდევ ორი ვარიაცია დააფუძნა: 1894 და 1915 წლებში, თუმცა მიუხედავად ამისა, მხატვრის პირველი ტილო (“ლედი შალოტიდან”), ყველაზე უფრო მეტად იმსახურებს მნახველთა ყურადღებასა და მოწონებას. ნამუშევარზე ცალსახად იგრძნობა პრერაფაელიტთა საძმოს გავლენა, მიუხედავად იმისა, რომ ეს უკანასკნელი მხატვრის ბავშვობაშივე დაიშალა.
უოტერჰაუსმა ტილოში – “ლედი შალოტიდან”,ასახა ის ეპიზოდი,როდესაც ლედი შალოტი (ელეინი) ნავში ზის. მას ხელთ ჯაჭვი უპყრია,რომლითაც ნავი ნაპირზე არის მიბმული. აქვე სურათზე ჩანს გობელენი,რომელიც ერთ დროს მისთვის ცხოვრების უმნიშვნელოვანეს დეტალს წარმოადგენდა. ახლა კი ამ გობელენს შალოტასთვის ყოველგვარი მნიშვნელობა დაუკარგავს. გობელენის ნაწილი წყლით არის დაფარული. სურათზე გამოსახული სანთლები ერთგვარად გამოხატავს სიმბოლიზირებას სიცოცხლისა. ელეინი ამ სიუჟეტებს სასოწარკვეთით და მწუხარებით უყურებს.
იმ სამი სანთელიდან რომელიც სურათზეა გამოსახული ორი ჩამქრალია, რაც მხატვრის გრძნობებით ელეინის ცხოვრების მალე დასასრულს მოასწავებს. სურათის მიხედვით, ტილოს მთავარი გმირი მღერის – „მის გამოსამშვიდობებელ სიმღერას“. მხატვარმა ტილოზე, მთელი ემოციით, შესანიშნავად და დიდებულად გადმოსცა სასოწარკვეთილი ელეინის ერთ-ერთი ამაღეკვებელი ეპიზოდი და ემოციები, რაშიც აშკარად იკითხება მისი ტრაგიკული ბედი.
სქოლიო
კატეგორია:უოტერჰაუსის ნახატები კატეგორია:1888 წლის ნახატები
ლებრონ ჯეიმზი
ლებრონ რეიმოუნ ჯეიმზი (LeBron Raymone James; დ. 30 დეკემბერი, 1984) — პროფესიონალური ამერიკელი კალათბურთელი, ლოს-ანჯელეს ლეიკერსის მოთამაშე ნაციონალურ საკალათბურთო ასოციაციაში (NBA). ყველა დროის საუკეთესო კალათბურთელის ტიტულისთვის ხშირად ადარებენ მაიკლ ჯორდანს. მისი მიღწევები მოიცავს სამ NBA ჩემპიონობას, ოთხ NBA-ს ყველაზე ღირებული მოთამაშის ჯილდოს, სამ NBA ფინალების MVP-ის ჯილდოსა და ორ ოლიმპიურ ოქროს. ჯეიმზი 15-ჯერ გამოჩნდა NBA-ის ყველა ვარსკვლავის მატჩში; მათგან სამჯერ NBA-ის ყველა ვარსკვლავის მატჩის MVP-იდ დასახელდა. 2008 წელს მოიგო NBA-ის საუკეთესო მექულის ჯილდო. არის ყველა დროის NBA playoffs-ის ქულათა ლიდერი. ყველა დროის საუკეთესო მექულეთა სიაში იკავებს მეოთხე ადგილს. NBA-ის ყველა-მოთამაშის პირველ გუნდში 12-ჯერ, ხოლო ყველა-მცველის პირველ გუნდში ხუთჯერ მოხვდა.
ჯემზი კალათბურთის თამაშობდა მშობლიურ ქალაქ აკრონში მდებარე წმ. ვინსენტი-წმ. მარიამის საშუალო სკოლაში, სადაც მას მედია როგორც NBA-ის მომავალ სუპერვარსკვლავად მოიხსენიებდა. 2003 წლის NBA-ის დრაფტზე იგი კლივლენდ კავალიერსმა აირჩია. 2003-04 წლების სეზონში წლის ახალწვეულად დასახელების შემდეგ, მალევე დაიმკვიდრა თავი როგორც ლიგის ერთ-ერთი საუკეთესო მოთამაშე; 2009 და 2010 წლებში მიოგო NBA-ს ყველაზე ღირებული მოთამაშის ჯილდო. კლივლენდთან ერთად ჩემპიონობის ვერ მოპოვების შემდეგ 2010 წელს დატოვა კლივლენდი და თავისუფალი აგენტის სტატუსით მაიამი ჰიტს შეუერთდა. ESPN-ში აღნიშნული ქმედება გამოქვეყნდა სპეციალური სათაურით გადაწყვეტილება; ეს არის ამერიკული სპორტის ისტორიაში თავისუფალი აგენტის ერთ-ერთი ყველაზე საკამათო გადაწყვეტილება.
მაიამში თამაშის დროს, 2012 და 2013 წლებში ჯეიმზმა პირველი ორი NBA-ის ჩემპიონის ტიტული მოიპოვა; აღნიშნულ წლებში მან აგრეთვე მოიგო ლიგის MVP-ისა და ფინალების MVP-ის ჯილდოები. 2014 წელს, მაიამში გატარებული მეოთხე სეზონის შემდეგ ჯეიმზმა მაიამი დატოვა და კლივლენდ კავალიერსს შეუერთდა. 2016 წლის სეზონში ულიდერა კავალიერსს რათა NBA-ის ფინალებში გოლდენ-სტეიტ უორიორსი დაემარცხებინათ. აღნიშნულ სეზონში კლივლენდ კავალიერსმა არსებობის ისტორიაში პირველი ტიტული მოიპოვა; აქ დასრულდა ფრენჩაიზის 52-წლიანი უტიტულო სერია. ლებრო ჯემზის გუნდები მიყოლებით 8 წელი (2011-2018) გადიოდნენ NBA-ის ფინალებში. 2018 წელს ჯეიმზმა დატოვა კავალიერსი და ლოს-ანჯელეს ლეიკერსს შეუერთდა.
ახალგაზრდობა
ლებრონ ჯეიმზი დაიბადა 1984 წლის 30 დეკემბერს აკრონში, ოჰაიოში; მისი დაბადებისას დედა, გლორია მარია ჯეიმზი 16 წლის იყო. მის მამას, ენტონი მაკ'კლელენდს აქვს ფართო კრიმინალური ჩანაწერები; იგი არი იყო ჩართული ლებრონის ცხოვრებაში. ჯეიმზსს აღზრდის პერიოდში ხშირად უხდებოდა ცხოვრებასთან ბრძოლა: ოჯახი აკრონის ნესტიან უბნებში საცხოვრებლად ბინიდან ბინაში გადადიოდა, ხოლო მისი დედა გლორია სტაბილურ სამსახურს ეძებდა. მისმა დედა გააანალიზა, რომ ლებრონისთვის ოჯახურ პირობებში ყოფნა უკეთესი იქნებოდა, ამიტომ გლორიამ მას ფრენკ უოკერის ოჯახთან გადასვლის უფლება მისცა; ფრენკ უოკერი იყო ადგილობრივი ახალგაზრდული ფეხბურთის მწვრთნელი, რომელმაც 9 წლის ჯეიმზზ კალათბურთი კააცნო.
ჯეიმზმა მოწესრიგებული კალათბურთის თამაში მეხუთე კლასში დაიწყო. მოგვიანებით ჩრდილოეთ ოჰაიოს სროლის ვარსკვლავები-სთვის მოყვარულ ათლეტთა კავშირში თამაშობდა. გუნდმა წარმატებები ადგილობრივ და ეროვნულ დონეზე მოიპოვა; მათ უძღვებოდნენ ჯეიმსი და მისი მეგობრები: სიან კოტონი, დრუ ჯოისი III და ვილი მაკგი. ჯგუფმა საკუთარი თავი "Fab Four"-ად დაასახელა და ერთმანეთს შეჰპირდნენ, რომ ერთად ჩაირიცხებოდნენ საშუალო სკოლაში.
2003-2004: ახალბედობის სეზონი
NBA-ის 2003 წლის დრაფტზე ლებრონ ჯემზი მშობლიური ქალაქის კლუბმა, კლივლენდ კავალიერსმა პირველი რაუნდის პირველ არჩევნად აიყვანა. რეგულარული სეზონის პირველ თამაშში საკრამენტო კინგსის წინააღმდეგ მან 25 ქულა დააგროვა. სეზონის მიწურულს, იგი გადა პირველი კავალიერი, რომელმაც NBA-ის წლის ახალბედის ჯილდო მიიღო; აღნიშნულ სეზონში საშუალოდ 20.9 ქულას, 5.5 მოხსნასა და 5.9 შედეგინ გადაცემას აგროვებდა; იგი აგრეთვე გახდა მესამე მოთამაშე ლიგის ისტორიაში, რომელიც სადებიუტო სეზონში მინიმუმ 20 ქულას, 5 მოხსნასა და 5 შედეგიან გადაცემას ასრულებდა. კლივლენდმა სეზონი 35-47 შედეგით დაასრულა; გუნდი playoffs-ში ვერ გავიდა თუმცა წინა წელთან შედარებით აღნიშნულ სეზონში 15-ით მეტი თამაშის მოგება მოახერხა.
2004-2008: სუპერვარსკვლავად ჩამოყალიბება
2004-05 წლების სეზონში ჯეიმზმა პირველად ითამაშა NBA-ის ყველა ვარსკვლავის მატჩი; იგი წარმოადგენდა აღმოსავლეთ კონფერენციას, რომელსაც გამარჯვებაში 13 ქულით, 8 მოხსნითა და 6 შედეგიანი გადაცემით დაეხმარა. ლიგის გუნდებმა მისი სწრაფი განვითარება შენიშნეს; დენვერ ნაგეტსის მწვრთნელი ჯორჯ კარლი Sports Illustrated უყვებოდა: „უცნაურია საუბარი იმაზე, რომ 20 წლის ბავშვი შესანიშნავი მოთამაშეა, მაგრამ იგი არის შესანიშნავი მოთამაშე... იგი გამონაკლისია თითქმის ყველა წესისა“. 20 მარტს ტორონტო რაპტორსის წინააღმდეგ ჯეიმზმა 56 ქულა მოიპოვა; აღნიშნული შედეგით დაამყარა კლივლენდის ერთ-თამაშში მოთამაშის მიერ ჩაგდებული ქულების რეკორდი. სეზონში საშუალოდ 27.2 ქულის, 7.4 მოხსნისა და 7.2 შედეგიანი გადაცემის დაფიქსირების გამო წლის ბოლოს NBA-ის ყველა-მოთამაშის პირველ გუნდში მოხვდა. მიუხედავად სეზონის რეკორდული მაჩვენებლით დაწყებისა (30-10), კავალიერსი კვლავ ვერ გავიდა playoffs-ში და სეზონი 42-40 შედეგით დაასრულა.
2006 წლის NBA-ის ყველა-ვარკვლავის მატჩში ლებრონმა მოპოვებული 29 ქულით აღმოსავლეთის გუნდს ულიდერა; აღნიშნული თამაში აღმოსავლეთის გუნდმა მოიგო, ხოლო მატჩის MVP-იდ ლებრონ ჯეიმზი დასახელდა. სეზონში საშუალოდ 31.4 ქულის, 7 მოხსნისა და 6.6 შედეგიანი გადაცემის დაფიქსირებით, წლის ბოლოს ჯეიმზმა NBA-ს ყველაზე ღირებული მოთამაშის გამოკითხვაში, სტივ ნეშის შემდეგ, მეორე ადგილი დაიკავა. ჯეიმზის ლიდერობით კავალიერსი 1998 წლის შემდეგ პირველად გავიდა playoffs-ში. სეზონის დასკვნითი ნაწილის სადებიუტი შეხვედრაში ჯეიმზმა ვაშინგტონის წინააღმდეგ მოგებულ შეხვედრაში სამმაგი დუბლი შეასრულა. სერიის მესამე თამაშში ჩააგდო კარიერულად პირველი თამაშის მომგები ბურთი; კიდევ ერთი ასეთი სროლა მან სერიის მეხუთე თამაშში შეასრულა. კლივლენდი ვაშინტრონ ვიზარდსს გასცდა, თუმცა მეორე რაუნდში დეტროიტ პისტონსთან დამარცხდნენ.
2006-07 წლების სეზონში ჯეიმზის საშუალო მაჩვენებელი შემცირდა და გახდა 27.3 ქულა, 6.7 მოხსნა, 6 შედეგიანი გადაცემა და 1.6 ჩაჭრა. ზოგიერთი ანალიტიკოსი აღნიშნულის მიზეზად ასახელებდა შედეგიანი გადაცემების შესრულების უნარისა და სროლის შერჩევის რესგრესს, რაც გამოწვეული იყო ძალისხმევისა და ყურადღების ნაკლებობით. წინა წლის მსგავსად, კავალიერსმა სეზონი 50 მოგებით დაასრულა და playoffs-ში აღმოსავლეთში მეორე ადგილით მოხვდა. NBA-ის კონფერენციის ფინალების მეხუთე თამაშში ჯეიმზმა პისტონსის წინააღმდეგ 48 ქულა, 9 მოხსნა და 7 შედეგიანი გადაცემა ჩაიწერა პირად ანგარიშზე; მატჩში კავალიერსის ბოლო 30 ქულიდან 29 სწორედ მან მოიპოვა (მათში შედის მატჩის მომგები თამაშის დასრულებმადე 2 წამით ადრე ჩაგდებული layup-სროლა). თამაშის შემდეგ კომენტატორმა მარვ ალბერტმა აღნიშნულ შესრულებას უწოდა „სეზონის დასკვნითი ნაწილის ერთ-ერთი უდიდესი მომენტი“, ხოლო სტივ კერიმ იგი აღწერა როგორც „ჯორდანის-მსგავსი“. 2012 წელს აღნიშნული ჩესრულება ESPN-მ თანამედროვე NBA playoff-ის ისტორიაში მეოთხე საუკეთესოდ დაასხელა. კავალიერსმა ექვსი თამაშის მოგებით დაამარცხა მოწინააღმდეგე და მოიპოვა პირველი კონფერენაციის ჩემპიონის ტიტული; გუნდი NBA-ის ფინალებში სან-ანტონიო სპურსს დაუპირისპირდა. ჩემპიონის გადამწყვეტ სეროაში ლებრონ ჯეიმზი საშუალოდ 22.0 ქულას (სროლის სიზუსტე 35.6%), 7.0 მოხსნასა და 6.8 შედეგიან გადაცემას აგროვებდა; კავალიერსი ფინალში დამარცხდა.
2007-08 წლების სეზონის თებერვალში NBA-ს ყველა-ვარსკვლავის მატჩში 27 ქულის, 8 მოხსნისა და 9 შედეგიანი გადაცემის დაფიქსირების გამო ჯეიმზი მეორედ გახდა NBA-ის ყველა-ვარსკვლავის მატჩის MVP. სეზონში საშუალოდ 30 ქულის დაგროვებით იგი სეზონის საუკეთესო მექულე გახდა. მიუხედავას ჯეიმზის 30 ქულიანი სეზონისა, კავალიერსის წაგება/მოგებათა მაჩვენებელი დაეცა და 45-37 გახდა. აღმოსავლეთის playoffs-ში მეოთხე ადგილით შესვლის შემდეგ კავალიერსმა პირველ რაუნდში ვიზარდსი დაამარცხა; თუმცა შემდეგ გუნდი აღნიშნული სეზონის ჩემპიონმა ბოსტონ სელტიქსმა 7 თამაშში დაამარცხა. სერიის დასკვნით თამაშში ჯეიმზმა 45, ხოლო ბოსტონის მოთამაშე პოლ პირსიმ 41 ქულა მოიპოვა.
2008-2010: MVP სეზონები
2008-09 სეზონის დასასრულს ჯეიმზმა NBA-ის წლის საუკეთესო მცველის გამოკითხვაში მეორე ადგილი დაიკავა; აღნიშნულ სეზონში დააგროვა 93 დაფარება და პირველად მოხვდა NBA-ის ყველა-მცველის პირველ გუნდში. კლივლენდმა ჯეიმზისა და ახლადშეძენილი მოთამაშის, All Star მცველის მო ვილიამსის თამაშით ფრენჩაიზის რეკორდული მაჩვენებელი 66-16 დააფიქსირა. სეზონში საშუალოდ 28.4 ქულის, 7.6 მოხსნის, 7.2 შედეგიანი გადაცემის, 1.7 ჩაჭრისა და 1.2 დაგროვებით ლებრონი გახდა პირველი კავალიერსის მოთამაშე, რომელმაც MVP ჯილდო მიიღო.
playoffs-ში კლივლენდმა პირტონსი და ატლანტა ჰოუქსი დაამარცხა; კონფერენციის ფინალში გუნდი ორლანდო მეჯიქს დაუპირისპირდა. სერიის პირველ თამაშში ჯეიმზმა 49 ქულა 67% სროლის სიზუსტით დააგროვა, თუმცა კავალიერსი მაინც დამარცხდა. მეორე თამაშში კავალიერსის ლიდერმა თამაშის მომგები ბურთის ჩაგდება მოახერხა და სერიაში ანგარიში გაათანაბრა (1-1). კლივლენდმა აღნიშნული სერია 6 თამაშში დათმო; მეექვსე თამაშის დასასრულს ლებრონმა კორტი მოწინააღმდეგისთვის ხელის ჩამოურთმევლად დატოვა; აღნიშნულ ქმედებას მედიის მრავალი წევრი განიხილავდა როგორც არასპორტულ საქციელად. იგი აღნიშნულ სერიაში საშუალოდ 38.5 ქულას, 8.3 მოხსნასა და 8 შედეგიან გადაცემას აგროვებდა; აღნიშნული სეზონის დასკვნითი ნაწილი playoffs-კარიერის საუკეთესო მაჩვენებლით, საშუალოდ აღებული 35.3 ქულით დაასრულა.
2009-10 წლების თებერვალში, კავალიერსის მოთამაშეთა ტრავმების გამო ჯეიმზი იძულებული გახდა გამთამაშებლის პოზიციაზე ეთამაშა. მისი ლიდერობისას კავალიერსი არ დამარცხებულა; აღსანიშნავია, რომ გუნდმა წინა სეზონის მსგავსად ლიგის საუკეთესო შედეგი დააფიქსირა. ლებრონის გამთამაშებლად გადასვლის შემდეგ მისი გაიზარდა თამაშის საშუალო დროც, რამაც აგრეთვე სტატისტიკური მაჩვენებლების ზრდაც გამოიწვია: საშუალოდ 29.7 ქულა (50%+ სროლის სიზუსტით), 7.3 მოხსნა, 8.6 შედეგიანი გადაცემა, 1.6 ჩაჭრა და 1 დაფარება; აღნიშნულის დაფიქსირების გამო სეზონის ბოლოს კიდევ ერთი MVP ჯილდო გადაეცა. playoffs-ის გახსნით რაუნდში კავალიერსმა ბულზი დაამარცხა და ბოსტონ სელტიქსს დაუპირისპირდა. სერიის მეხუთე თამაშში დაფიქსირებული შედეგის გამო ჯეიმზი მკაცრად გააკრიტიკეს: მან 15 ქულა 14 სროლაში (20% სროლის სიზუსტით) მოიპოვა. აღნიშნულ შეხვედრაში კავალიერსმა ისტორიაში ყველაზე ცუდი მარცხი განიცადა. საბოლოოდ, გუნდი ასპარეზობას სერიის მეექვსე თამაშში გამოეთიშა; აღნიშნულ შეხვედრაში ჯეიმზმა 27 ქულა, 19 მოხსნა და 10 შედეგიანი გადაცემა ჩაიწერა პირად ანგარიშზე, თუმცა ეს გასამარჯვებლად საკმარისი არ აღმოჩნდა.
გადაწყვეტილება
2010 წლის 1 ივლსს EDT დროით 12:01 წუთზე ლებრონ ჯეიმზი შეუზღუდავი თავისუფალი აგენტი გახდა. ამ პერიოდამდე მის სახელს რანდენიმე გუნდს, მათ შორის ჩიკაგო ბულზს, ლოს-ანჯელეს კლიპერსს, მაიამი ჰიტს, ნიუ-იორკ ნიქსს, ნიუ-ჯერსი ნეტსსა და კავალიერსს უკავშირებდნენ. 8 ივლისს მან მან ESPN-ს პირდაპირ ეთერში გამოაცხადა ეგრეთ წოდებული გადაწყვეტილება - იგი მაიამი ჰიტთან გააფორმებდა კონტრაქტს. ტრანსლაცია გადმოიცა Boys & Girls Club-დან (გრინვიჩი); აღნიშნულმა ტრანნსლაციამ საქველმოქმედო ორგანიზაციებისთვის $2,5 მილიონი გამოიმუშავა. რეკლამებიდან მიღებული თანხის დამატებით შემოსავალი $3.5 მილიონამდე გაიზარდა; აღნიშნული დამატებითი შემოსვალი სხვა საქველმოქმედო ორგანიზაციებისთვის იქნა შეწირული. ერთი დღით ადრე, აგრეთვე თავისუფალმა აგენტებმა კრის ბოშმა და დუეინ უედმა განაცხადეს რომ მაიამისთან გააფორმებდნენ კონტრაქტს; მოგვიანებით გაირკვა, რომ ტრიომ 2010 წლის თავისუფალი აგენტობის თემაზე ერთმანეთს შორის 2006 წელს ისაუბრეს. ჯეიმზმა გადაწყვიტა რომ უეიდთან და ბოშთან ეთამაშა რათა შეტევაში ნაკლებად დატვირთულიყო; იგი ფიქრობდა, რომ გაუმჯობესებული გუნდელები NBA-ის მოგების უკეთეს შანსს მისცემდნენ. ჰიტის პრეზიდენტმა პატ რალიმ დიდი როლი ითამაშა ჯეიმსის გადმობირებაში ბოშსა და უეიდთან ერთად თამაშის იდეაზე. ჯეიმზს მოეხსნა ქულების აღების ტვირთი და ფიქრობდა, რომ იგი შეიძლება ყოფილიყო პირველი მოთამაშე ოსკარ რობერტსონის შემდეგ რომელიც სამმაგა დუბლით დაასრულებდა სეზონს.
კავალიერსის დატოვებისთანავე ჯეიმზის საქციელზე კრიტიკა გამოთვეს სპორტის ანალიტიკოსებმა, ხელმძღვანელებმა, გულშემატკივრებმა, მოქმედმა და კარიერადასრულებულმა მოთამაშეებმა. NBA-ის ყოფილი მოთამაშეები, მათ შორის მაიკლ ჯორდანი და მეჯიკ ჯონსონიც, კრიტიკულად აფასებდნენ ჯეიმსს, დაგმეს მისი მაიამიში ბოშსა და უედთან გაერთიანება და დაგმეს ის ფაქტი, რომ იგი არ შეეცადა ჩემპიონობს მოპოვებას როგორც „კაცი“. 2010 წლის თავისუფალი სატრანსფერო ფანჯრის დროს განხორციელებული ცვლილებების გამო მან სწრაფად მოიპოვა რეპუტაცია, როგორც ამერიკის ერთ-ერთი ყველაზე „არამოსაწონი“ სპორტსმენი, რაც წინა წლებთან შედარებით რადიკალური ცვლილება იყო. რეტროსპექტივაში, ჯეიმზი გამოთქვამს სინანულს მისი გადაწყვეტილების შესრულების გამო.
2010-2011: პირველი წელი მაიამიში
2010 წლის 10 ივლისს ჯეიმზი ოფიციალურად შეუერთდა მაიამის. ამ ნაბიჯით, იგი გახდა მესამე MVP კალათბურთელი, რომელმაც გუნდი შეიცვალა (პირველი იყო მოსეს მელოუნი, 1982). იმ საღამოს ჰიტმა American Airlines Arena-ზე „დიდი სამეულის“ მისასალმებელი წვეულება გამართა; ეს იყო ღონისძიება, რომელიც როკ-კონცერტის ატმოსფეროში მიმდინარეობდა.
2010–11 წლების სეზონის განმავლობაში, მედია და მოწინააღმდეგე გულშემატკივრები ჯეიზსა და ჰიტს „ბოროტმოქმედებს“ უწოდებდნენ. სეზონის დასაწყისში გუნდი ახალი გარემოს ადაპტაციისთვის იბრძოდა, 17 თამაშის შემდეგ გუნდის შედეგი იყო 9-8. შემდეგ ლებრონმა აღიარა რომ გუნდის გარეთ მასზე ნეგტიური დამოკიდებულება დიდი ზეწოლის ქვეშ თამაშს აიძულებდა. 2 დეკემბერს, თავისუფალი აგენტის სტატუსით კავალიერსის დატოვების შემდეგ, იგი კლივლენდში პირველად მოხვდა. თამაშში დაგროვებული 38 ქულით იგი მაიამის გამარჯვებისკენ გაუძღვა; ჯეიმზსს ბურთან ყოველი შეხების დროს უსტვენდნენ. საბოლოოდ, ჰიტმა სეზონი შემოაბრუნდა და წლის ბოლოს ცხრილში მეორე ადგილი დაიკავა. ჯეიმზი სეზონში საშუალოდ 26.7 ქულას, 7.5 მოხსნასა და 7 შედეგიან გადაცემას 51%+ სროლის სიზუსტით აგროვებდა.
2011-2013: Back-to-back ჩემპიონობები
playoffs-ის მეორე რაუნდში მაიამი კრის ბოშის ტრავმის გამო სერიას დროებით, 2-1 აგებდა. მეოთხე თამაშში ჯეიმზი მოპოვებული 40 ქულით, 18 მოხსნითა და 9 შედეგიანი გადაცემით გუნდს გამარჯვებაში დაეხმარა. კრის ბოშის ტრავმის გამო ჯეიმზს რამდენიმე მატჩი მძიმე ფორვარდის პოზიციაზე მოუწია თამაში; თუმცა ბოშის დაბრუნების შემდეგ, კონფერენციის ფინალში სელტიქსთან დაპირისპირებაში იგი კვლავ მძიმე ფორვარდის პოზიციას იკავებდა. მეეთვსე თამაშში დაგროვებული 45 ქულითა და 15 მოხსნით ლებრონი გუნდს სერიის დახურვაში დაეხმარა; აღნიშნულ ჯეიმზიზ შედეგს The New York Times-მა უწოდა „კარიერის განმსაზღვრელი შესრულება“. მაიამიმ მოიგო ოკლაჰომა-სიტი თანდერის წინააღმდეგ შემდგარი ფინალების მეშვიდე შეხვედრა, ხოლო ჯეიმზმა მოწინააღმდეგე - კევინ დურანტი დაამარცხა. სერიის მეოთხე თამაშის მიწრულს ჯეიმზმა წინ გამყვანი სამქულიანი ჩააგდო და გუნდს გამარჯვებაში დაეხმარა. მეხუთე თამაშში დააფიქსირა სამმაგი დუბლი, ხოლო გუნდმა თანდერი დაამარცხა და ჩემპიონობა მოიპოვა; აღნიშნული ჩემპინობა ჰიტისთვის ისტორიაში მეორე, ხოლო ლებრონისთვის პირველი იყო. საშუალოდ დაგროვებული 28.6 ქულით, 10.2 მოხსნითა და 7.4 შედეგიანი გადაცემით ჯეიმზს ერთხმად გადასცეს ბილ რასელის NBA ფინალის ყველაზე ღირებული მოთამაშის ჯილდო. აღნიშნული წლის საპლეოიფო სეზონი, რომლის დროსაც ჯეიმზი 30.3 ქულას, 9.7 მოხსნასა და 5.6 შედეგიან გადაცემას ასრულებდა ESPN-ის მიერ თანამედროვე კალათბურთის მეორე საუკეთესო სეზონად დასახელდა.
2012-13 წლების სეზონის თებერვალში ჯეიმზი საშუალოდ 29.7 ქულასა და 7.8 შედეგიან გადაცემას აგროვებდა. ამავე თვეში ჰიტმა დაიწყო 27-მატჩიანი მოგებათა სერია, რომელიც NBA-ის ისტორიაში მესამე ყველაზე გრძელი მოგებათა სერიაა. მაიამიმ სეზონი ლიგისა და ფრენჩაიზის რეკორდული მაჩვენებლით 66-16 დაასრულა, ხოლო ჯეიმზი მეოთხედ გახდა NBA-ის MVP; აღნიშნული ჯილდოს კენჭისყრისას ჯეიმზსს მხოლოდ ერთი ხმა დააკლდა იმისთვის, რომ გამხდარიყო NBA-ის ისტორიაში პირველი მოთამაშე, რომელიც ერთხმად დაასახელეს MVP-იდ. სეზონის დასასრულს მისი საშუალო მაჩვენებლები შემდეგნაირი იყო: 26.8 ქულა (56.5% სროლის სიზუსტით), 8 მოხსნა, 7.3 შედეგიანი გადაცემა და 1.7 ჩაჭრა.